NR SR schválila novelu zákona o obmedzení platieb v hotovosti, ktorý nadobúda účinnosť 1. júla 2023. Nové znenie § 4 zákona o obmedzení platieb v hotovosti zjednocuje doterajšiu právnu úpravu obmedzenia platieb v hotovosti, a to na povolenú výšku platby v hotovosti 15 000 eur pre fyzické osoby – podnikateľov aj nepodnikateľov, ako aj pre právnické osoby. To znamená, že od 1. júla 2023sa zakazuje platba v hotovosti, ktorej hodnota prevyšuje 15 000 eur.
Pre úplnosť dodávame, že naďalej platí výnimka podľa § 8 písm. h) zákona o obmedzení platieb v hotovosti, podľa ktorého sa zákaz podľa § 4 cit. zákona nevzťahuje na platby v hotovosti odovzdané alebo prijaté v čase krízovej situácie, vojny, vojnového stavu, výnimočného stavu, núdzového stavu a mimoriadnej situácie, pričom odkazuje na zákon č. 42/1994 Z. z. o civilnej ochrane obyvateľstva v znení neskorších predpisov (ďalej len "zákon o civilnej ochrane obyvateľstva").
V súčasnosti sú podľa § 8 zákona o civilnej ochrane obyvateľstva na území Slovenskej republiky vyhlásené dve mimoriadne situácie:
mimoriadna situácia v súvislosti s ohrozením verejného zdravia II. stupňa z dôvodu ochorenia COVID-19 spôsobeným korona vírusom SARS-CoV-2 na území Slovenskej republiky – Uznesenie vlády č. 111/2020 z 11. marca 2020 a
mimoriadna situácia v súvislosti s hromadným prílevom cudzincov na územie Slovenskej republiky spôsobeným ozbrojeným konfliktom na území Ukrajiny – Uznesenie vlády č. 142/2022 z 26. februára 2022.
V nadväznosti na uvedené sa počas trvania mimoriadnej situácie limity podľa § 4 zákona o obmedzení platieb v hotovosti AKTUÁLNE STÁLE neuplatňujú.
Vláda SR predĺžila projekt Prvá pomoc na mesiace júl až december 2021. Prvá pomoc sa napojila na takzvaný covid automat, kde sa podľa epidemiologickej situácie určili štyri fázy. V prípade, že epidemiologická situácia bude dobrá a väčšina okresov na Slovensku bude zelená, žiadne príspevky sa vyplácať nebudú – pôjde o Fázu 0.
Súčasťou schváleného materiálu je pravidlo č 3. , ktoré definuje, že medzimesačný prechod medzi fázami je možný najviac o dve fázy.
Podľa hore uvedeného mesiac JÚL 2021 patril do Fázy 1 , a to napriek tomu, že väčšina okresov na Slovensku bola väčšiu časť júla zelená, čo by teda definovalo Fázu 0. Žiadosti a výkazy pre všetky opatrenia okrem 3B za mesiac JÚL 2021 je možné podávať do 30. septembra 2021
Zamestnávatelia tak budú môcť za mesiac júl 2021 čerpať príspevky z opatrenia číslo jeden, a to vo výške vyplatenej náhrady mzdy za prekážky v práci na strane zamestnávateľa, najviac 1 100 eur na zamestnanca (880 eur pri existencii kolektívnej zmluvy). Podobne to je pri opatrení číslo 3A, príspevky budú vo výške vyplatenej náhrady mzdy za prekážky v práci na strane zamestnávateľa, najviac 880 eur na zamestnanca. Opatrenie číslo 3B je pozastavené. SZČO , ktoré sú v júli povinne alebo dobrovoľne poistené v Sociálnej poisťovni, budú môcť za júl 2021 pri opatrení číslo 2 čerpať príspevky v rozsahu 180 eur – 540 eur.
Mesiac AUGUST 2021patril do Fázy 0 , nakoľko v ňom prevažoval počet dní, kedy žiaden z okresov nebol v I. až IV. stupni varovania podľa Covid automatu a zároveň v stupni Monitoring bolo aspoň 40 okresov (Fáza 0) a preto sa neuplatňuje Prvá pomoc
Mesiac SEPTEMBER 2021patril do Fázy 1 , podľa Covid automatu a preto sa uplatňuje Prvá pomoc – Fáza 1t.j. všetky opatrenia okrem 3B.
Mesiac OKTÓBER 2021patril do Fázy 1 , podľa Covid automatu a preto sa uplatňuje Prvá pomoc – Fáza 1t.j. všetky opatrenia okrem 3B.
Mesiac NOVEMBER 2021patril do Fázy 2 , podľa Covid automatu a preto sa uplatňuje Prvá pomoc + – Fáza 2t.j. všetky opatrenia okrem 3B.
Mesiac DECEMBER 2021patril do Fázy 2 , podľa Covid automatu a preto sa uplatňuje Prvá pomoc + – Fáza 2t.j. všetky opatrenia vrátane 3B s výhradou – POZOR – Oprávnení žiadatelia v rámci opatrenia 3B sú len tí zamestnávatelia, ktorí zamestnávajú najviac 49 zamestnancov a vykazujú pokles tržieb najmenej 40 %.
Mesiac JANUÁR 2022patril do Fázy 2 , podľa Covid automatu a preto sa uplatňuje Prvá pomoc + – Fáza 2t.j. všetky opatrenia vrátane 3B s výhradou – POZOR – Oprávnení žiadatelia v rámci opatrenia 3B sú len tí zamestnávatelia, ktorí zamestnávajú najviac 49 zamestnancov a vykazujú pokles tržieb najmenej 40%.
Mesiac FEBRUÁR 2022patril do Fázy 2 , podľa Covid automatu a preto sa uplatňuje Prvá pomoc + – Fáza 2t.j. všetky opatrenia vrátane 3B s výhradou – POZOR – Oprávnení žiadatelia v rámci opatrenia 3B sú len tí zamestnávatelia, ktorí zamestnávajú najviac 49 zamestnancov a vykazujú pokles tržieb najmenej 40%.
Mesiac MAREC 2022 sa uplatňuje Prvá pomoc UŽ LEN podnikateľov – SZČO – pričom termín na podanie žiadosti je LEN jeden mesiac r.t. do 30.04.2022. Zamestnávatelia POZOR ! Príspevky z projektu Prvá pomoc sa Vám poslednýkrát poskytujú za mesiac február 2022. Za mesiac marec 2022 môžu zamestnávatelia po splnení podmienok žiadať o podporu v čase skrátenej práce. Bližšie informácie nájdete na stránke www.skratenapraca.gov.sk
OD APRÍLA 2022 UŽ NIE je žiadna podpora cez POMÁHAME ĽUĎOM . Zamestnávatelia budú fungovať od 01.03.2022 LEN CEZ kurzarbeit – www.skratenapraca.gov.sk
Schválený materiál k predĺženiu projektu Prvá pomoc na mesiace júl až december 2021 klikniTU
Všetky informácie k podávaniu žiadostí a výkazov – klikni TU
FS vydala informácia k účtovaniu zálohovaných jednorazových obalov. Zákon o DPH v § 19 ods. 10 pri zálohovaných obaloch ustanovuje určenie vzniku daňovej povinnosti zo zálohovaných obalov na nápoje osobitným spôsobom u vybranej skupiny dodávateľov, a to u dodávateľov, ktorí ako prví v poradí uvádzajú na trh v tuzemsku zálohované obaly spolu s nápojom a zároveň im umožňuje odpočítanie dane pri kúpe zálohovaných obalov. Zákon o DPH ďalej ustanovuje všetkým dodávateľom, ktorí dodávajú tovar (nápoje) v zálohovaných obaloch, nezahrnúť sumu zálohovaných obalov do základu dane pri predaji tovaru.
Zdroj : Finančná správa SR
Informácia č. 4/DZPaU/2022/Ik účtovaniu zálohovaných jednorazových obalov klikni TU
Metodické usmernenie č. MF/005563/2022-36k účtovaniu zálohovaných jednorazových obalov klikni TU
Vláda SR dňa 21.08.2019 schválila novelu zákona o účtovníctve a po jej odobrení v parlamente niektorým firmám ubudnú povinnosti auditu účtovných závierok, pretože sa zvyšujú limity na overenie ÚZ a to suma majetku sa zmení z 1 mil. eur na 2 mil. eur a suma čistého obratu z 2 mil. eur na 4 mil. eur.